| Sterling Edmund Lanier |
| --- |
| **Gimė** | 1927 m. gruodžio 18 d.Niujorkas, JAV |
| **Mirė** | 2007 m. birželio 28 d. (79 metai)Sarasota, JAV |
| **Pilietybė** | JAV |
| **Profesija** | rašytojas, redaktorius, skulptorius |
| **Kūryboslaikotarpis** | nuo 1961 m. |
| **Žanrai** | mokslinė fantastika, maginė fantastika |

**Sterling Edmund Lanier** (1927 m. gruodžio 18 d. – 2007 m. birželio 28 d.) buvo JAV redaktorius, mokslinės fantastikos rašytojas ir skulptorius. Labiausiai žinomas kaip Frank Herbert'o bestselerio „Kopos" redaktorius, kuris pirmasis įžvelgė šios knygos potencialą.

Gyvenimas
---------

Gimė Niujorke, gyveno Merilende. 1951 m. baigė Harvardo universitetą, kur studijavo antropologiją ir archeologiją. Buvo ištikimas fantastikos ir kriptozoologijos gerbėjas ir entuziastas. Prieš pradėdamas savo literatūrinę karjerą dirbo istoriku Winterthur’o muziejuje (Delavero valstijoje) nuo 1958 iki 1960 metų. Mirė Sarasitoje (Florida) būdamas 79-ių metų.

Literatūrinė karjera
--------------------

Lanier’o kūrybinė karjera prasidėjo 1961 m. kai buvo publikuotas pirmasis jo apsakymas ir jis tapo „Chilton Books" redaktoriumi.
1965 m. jis vis dirbo toje leidykloje, kai įtikino savininkus išleisti Frank Herbert'o „Kopą". Lanier buvo skaitęs „Kopos pasaulį" žurnale „Analog Science Fiction and Fact" ir buvo atsakingas už autoriaus suradimą ir leidyklos pasiūlymo įteikimą. Daugiau kaip dvidešimt leidyklų buvo atsakę spausdinti šį romaną. Nepaisant puikios Lanier įžvalgos dėl knygos vertės jis buvo atleistas iš darbo po metų dėl didelės publikacijos kainos ir prastų pirminių knygos pardavimų. Vėliau Lanier dirbo redaktoriumi „John C. Winston Company" ir „McRae-Smith" leidyklose.

Garsiausi paties Lanier’o darbai yra apsakymai apie kritozoologą nuotykių ieškotoją brigadierių Donald Ffellowes ir postapokaliptiniai romanai „Hiero kelionė" (1973) ir „Nenugalėtasis Hieras" (1983). Apsakymas „Tėvo pasakojimas" (1974) buvo nominuotas Pasauliniam maginės fantastikos apdovanojimui.

Skulptūra
---------

Lanier’o skulptūros buvo eksponuojamos daugelyje muziejų, tarp jų ir Smithsonian institute. Jis specializavosi miniatiūrų kūrime, tarp kurių buvo ir personažai iš J.R.R.Tolkien'o „Žiedų valdovo". Vienas rinkinys buvo padovanotas pačiam Tolkien’ui. Jam miniatiūros patiko, tačiau Tolkien’as nenorėjo, kad jos būtų gaminamos masiškai ir pardavinėjamos.

Bibliografija
-------------

### Hiero Desteen

* Hiero kelionė (angl. *Hiero's Journey*, 1973)
* Nenugalėtasis Hieras (angl. *The Unforsaken Hiero*, 1983)

### Brigadierius Ffellowes

* Ypatingi brigadieriaus Ffeloveso tyrinėjimai (angl. *The Peculiar Exploits of Brigadier Ffellowes*, 1971) (apsakymų rinkinys)
* Keistos brigadieriaus Ffeloveso užduotys (angl. *The Curious Quests of Brigadier Ffellowes*, 1986) (apsakymų rinkinys)

### Romanai

* Karas už Lotą (angl. *The War for the Lot*, 1969)
* Grėsmė iš Marso (angl. *Menace Under Marswood*, 1983)

### Apsakymai

Pavadinimai originalo kalba:

* "Join Our Gang? "(1961)
* „Deathchild" (1968)
* „The Kings of the Sea" (1968)
* „Soldier Key" (1968)
* „Such Stuff as Dreams" (1968)
* "Whose Short Happy Life? "(1968)
* „A Feminine Jurisdiction" (1969)
* „Fraternity Brother" (1969)
* „The Leftovers" (1969)
* „His Coat So Gay" (1970)
* „His Only Safari" (1970)
* „Never Cry Human" (1970)
* „And the Voice of the Turtle" (1972)
* „Thinking of the Unthinkable" (1973)
* „A Father’s Tale" (1974)
* „No Traveler Returns" (1974)
* „Ghost of a Crown" (1976)
* „The Syndicated Time" (1978)
* „Commander in the Mist" (1982)
* „The Brigadier in Check – and Mate" (1986)

Nuorodos
--------

* Sterling E. Lanier – Internet Speculative Fiction Database
* Sterling E. Lanier – Project Gutenberg
* Fantastic Fiction įrašas
* Internet Book List įrašas Archyvuota kopija 2014-08-14 iš Wayback Machine projekto.